CELEX: 62019CN0900
Language: lv
Date: 2019-12-06 00:00:00
Title: Lieta C-900/19: Lūgums sniegt prejudiciālu nolēmumu, ko 2019. gada 6. decembrī iesniedza Conseil d’État (Francija) – One Voice, Ligue pour la protection des oiseaux/Ministre de la Transition écologique et solidaire

17.2.2020   
            
            
               LV
            
            
               Eiropas Savienības Oficiālais Vēstnesis
            
            
               C 54/43
            
         
      Lūgums sniegt prejudiciālu nolēmumu, ko 2019. gada 6. decembrī iesniedza Conseil d’État (Francija) – One Voice, Ligue pour la protection des oiseaux/Ministre de la Transition écologique et solidaire
      (Lieta C-900/19)
      (2020/C 54/47)
      Tiesvedības valoda – franču
      
         Iesniedzējtiesa
      
      Conseil d’État
      
         Pamatlietas puses
      
      
         Prasītājas: One Voice, Ligue pour la protection des oiseaux
      
      Atbildētājs: Ministre de la Transition écologique et solidaire
      
         Piedaloties: Fédération nationale des Chasseurs
      
      
         Prejudiciālie jautājumi
      
      
                  1)
               
               
                  Vai Eiropas Parlamenta un Padomes 2009. gada 30. novembra Direktīvas 2009/147/EK (1) 9. panta 1. punkta c) apakšpunkta tiesību normas ir jāinterpretē tādējādi, ka ar tām dalībvalstīm tiek liegts atļaut izmantot sagūstīšanas vai nonāvēšanas līdzekļus, pasākumus vai paņēmienus, kas pat minimālā un vienīgi īslaicīgā veidā var izraisīt “piezvejas” gadījumus? Attiecīgajā gadījumā kādi kritēriji, it īpaši saistībā ar šo atļautā medību paņēmiena, kas nav letāls, “piezvejas” gadījumu ierobežoto proporciju vai apjomu, un pienākumu nekavējoties atbrīvot bez nopietniem savainojumiem netīši sagūstītus īpatņus, var tikt izmantoti, lai uzskatītu, ka šajās tiesību normās paredzētais selektivitātes kritērijs ir izpildīts?
               
            
                  2)
               
               
                  Vai 2009. gada 30. novembra direktīva ir jāinterpretē tādējādi, ka mērķis saglabāt tradicionālus putnu medību veidus un līdzekļus atpūtas vajadzībām, un ja ir izpildīti visi citi c) apakšpunktā šādai atkāpei paredzēti nosacījumi, var attaisnot cita pieņemama risinājuma neesamību 9. panta 1. punkta nozīmē, tādējādi dodot iespēju atkāpties no tās 8. pantā noteiktā šo medību veidu un līdzekļu aizliegšanas principa?
               
            
         (1)  Eiropas Parlamenta un Padomes Direktīva 2009/147/EK (2009. gada 30. novembris) par savvaļas putnu aizsardzību (OV 2010, L 20, 7. lpp.).